## Liturgi – lysmesse for barn og unges rettigheter

***Freds- og menneskerettighetssøndagen 2014***

|  |  |  |
| --- | --- | --- |
| **I: Samling** | | |
| **Forberedelse** | | *Lyset i salen dempes nesten helt ned – Dersom det er mulig kan lyset dempes opp og ned under gudstjenesten i forhold til de stedene hvor menigheten trenger å se tekstene de skal lese /synge* |
| **Inngangsord** | | *I forlengelse av eller som variasjon av et av inngangsordene fra menighetens grunnordning kan en av de følgende formuleringene benyttes:*  **ML/L** Sammen feirer vi lysmesse denne kvelden/søndagen i advent. Den handler om barns- og unges menneskerettigheter, om deres virkelighet og drømmer. Noen barn er ofte redde. Noen er bestandig sultne. Noen barn er syke uten at de får hjelp. For å understreke det vonde og vanskelige har vi piggtråd rundt ett av lysene i kirken i dag. Kanskje du har lagt merke til det – piggtråden rundt lyset for akkurat denne dagen, andre søndag i advent. Men lyset brenner likevel! For Han som er verdens Lys utfordrer oss til å bry oss om hverandre og be for hverandre. - Tenne lys i mørket, og gjøre drømmer til virkelighet!  La oss være stille for Gud! |
| **Stillhet og 3 bønneslag** | |  |
| **Lysprosesjon med musikk eller salme** | | *Lysprosesjonen går inn og stanser ved sine plasser. De setter seg når forspillet til ”Tenn lys” begynner.*  *De to siste lysbærerne går gjennom lysalleen fram til alterpartiet og stiller seg på hver sin side av adventskransen.* |
| **Adventssang og tenning av lysene i adventskransen** | | *De to lysbærerne står fortsatt ved adventskransen og tenner hvert sitt lys ved begynnelsen av hvert vers. Begge går til sine stoler under det andre verset.*    *N13 25 Tenn lys!* |
| **Samlingsbønn** | | ***ML/L*** Nåde være med dere og fred fra Gud vår Far og Jesus Kristus vår Herre.  **Jente:** Gud er vår Far  **Gutt:** Her i sitt hus tar han oss inn i varme og lys  **Jente:** Han er oss nær  **Gutt:** Nå skal hans ord lede oss rett og styrke vår tro.  **Jente:** Gud er vår Far  **Gutt:** Vi er hans barn,  **Begge to:** nå vil vi prise ham, nå er han her.  *Eller*  *Løftede hender*  **ML/L** Kjære Gud, du er hos oss. Tenn ditt lys i oss.  *Hendene i kryss foran brystet*  **ML/L** Kjære Jesus, du går med oss. La oss få leve i din fred.  *Hendene mot hverandre foran brystet med fingertuppene opp*  **ML/L** Kjære Gud, du ser oss.  Ta imot våre tanker og stille bønner.  *Hendene strakt ut foran oss med håndflatene opp*  **ML/L** Kjære Jesus, du tar våre hender i dine. Led oss på din gode vei.  Vi tar dem som sitter ved siden av oss, i hånden.  **ML/L** Gode Hellige Ånd, takk for at vi ikke er alene. Hjelp oss å se hverandre med kjærlighet. |
| **Kyrie og lovsang** | | *Her kan det brukes enten et Kyrie som er i bruk i menigheten eller et annet egnet Kyrie.*  *Her kan det følge Gloria etter menighetens grunnordning eller en annen egnet lovsang, for eksempel* N13 752 Gi oss lys, gi oss fred, gi oss håp |
| **II: Ordet** | | |
| **Tekstlesning** | *Enten dagens tekst eller «Lysmesse», II rekke. Avsluttes eventuelt med musikk.* | |
| **Preken/andakt** | *Se eget vedlegg.* | |
| **Salme** | *(Se salmeforslag nedenfor)* | |
| **III: Forbønn** | | |
| **Forbønn med lystenning** | *Det er samme person som leser alle utdragene fra barnekonvensjonen. Etter en kort stillhet tenner forskjellige personer sitt lys på lysgloben og ber sin bønn, så synger alle et bønnesvar. Bruk bønnesvar fra lokal gudstjenesteordning.*  *ML/L:* La oss høre utdrag fra FNs konvensjon om barns rettigheter, være stille i ettertanke, tenne lys og be.  *En leser:* Alle barn og unge har rett til utdanning. *(fra barnekonvensjonen 28)*  *Kort stillhet til ettertanke*  *Lystenning*  *Lystenner:* Vi ber for barn og unge som ikke får gå på skole på grunn av barnearbeid og fattigdom. Rettferdighetens Gud, la årets fredspris bidra til et sterkt engasjement for barns rett til utdanning over hele verden. Styrk arbeidet og engasjementet til fredsprisvinnerne Malala Yousafzai og Kailash Satyarthi, og hjelp oss alle å bidra til en verden uten barnearbeid og fattigdom.  *Bønnesvar*  *En leser:* Alle barn har rett til å leke*. (fra barnekonvensjonen 31)*  *Kort stillhet til ettertanke*  *Lystenning*  *Lystenner:* Vi ber for barn og unge som ikke leker fordi de lever i konflikt og krig, eller fordi de må forsørge familien og seg selv. Kjære Gud, takk for at du har gitt oss lysten til glede og lek. Hjelp oss å bidra til å skape fred og trygge fellesskap, slik at barn kan få leke sammen i trygghet.  *Bønnesvar*  *En leser:* Alle barn har rett til fritid og hvile. *(fra barnekonvensjonen 31)*  *Kort stillhet til ettertanke*  *Lystenning*  *Lystenner:* Vi ber for barn og unge som lever med uro og bekymring. Vi ber spesielt for asylbarna i Norge og de som opplever usikkerhet og ikke vet om de får bli i Norge eller ikke. Gode Gud, takk for at du gir oss hvile og ny kraft. Hjelp oss å bidra til å skape trygge rom, hvor barn og unge kan få hvile og ha det godt.  *Bønnesvar* | |
| **Bønnevandring** | *Nedenfor er noen innspill/inspirasjon til en bønnevandring.*  *Bruk gjerne* N13 640 Vi tenner lys i Globen vår *eller annen passende salme.*  *For alle stasjoner gjelder: Ha gode plakater til stasjonene som forklarer bruken av stasjonene eller evt materiell. Der hvor det passer kan man ha bakgrunnsinformasjon, bibelvers, dikt e.l.*   * Print ut bildene (se vedlegg) som meditasjonsstasjoner. * Lag «Rettighetskort» (<http://www3.verdensgaver.no/undervisning/index.cfm?cmd=produkt&P=750114>) og legg de ut på en bønnestasjon. Legg de ut på et bord dekket med en fin farget duk. Sett frem noen stoler eller puter, slik at man kan sette seg ned når man leser gjennom kortene. Bruk evt bare et utvalg. Du kan også laste ned eller bestille plakaten «Barnekonvensjonen» (vedlegg). * Lystenning: Gudstjenestedeltakerne får mulighet til å tenne lys og sette i lysgloben. * Verdenskartet med telys: Legg ut et stort verdenskart. Ved siden av står en bolle med telys og en oppfordring om å tenne et lys og sette det ved et område i verden man ønsker å be for. (Tenk gjennom hva slags telys dere bruker eller sjekk om telysene blir veldig varme med tanke på brannfare.) * Lag to collager: 1. Barn fra hele verden på skole, 2. Barn fra hele verden som jobber. Finn bilder på nettet. Heng collagene ved siden av hverandre. *Dette er noe som fint kan forberedes i en barnegruppe/søndagsskolen.* * Takkesnor: Heng opp en klessnor. Takkebønner kan tegnes eller skrives på avlange ark i regnbuens farger som er brettet i midten, slik at de kan henges over snoren. Arkene kan også festes med klesklyper eller stifter. Dette blir til et tydelig og fargerikt håpstegn. * For gudstjenester med en del yngre barn: Glede, rytme, spill. Legg ut en matte og ha en kurv med noen enkle rytmeinstrumenter (rytmeegg o.l.)og fargerikt stoff (som gjerne brukes til babysang). Bare se hva som skjer. * Lag en liten bokkrok med barnebøker om menneskerettigheter og barn fra hele verden, noen eksempler finner du i vedlegget med liste over litteratur. | |
| **V: Sendelse** | | |
| **Salme** | *(Se salmeforslag nedenfor)* | |
| **Velsignelse** | *Velsignelsen etter menighetens grunnordning*  *ELLER*  L:Ta imot velsignelsen fra visdommens Gud, velsignelsen fra Jesus Kristus, født av kvinnen Maria, velsignelsen fra Den Hellige Ånd, som våker over oss som en mor over sine barn, velsignelsen fra den treenige Gud som gir vekst.  Alle (synger eller sier): Gud være lovet. Halleluja, halleluja, halleluja. | |
| **Utgangssalme og utgangs-prosesjon** | *Alle reiser seg.*  *Lysprosesjonen og alle medvirkende går først ut, under sangen*  N13 431 La oss vandre i lyset *eller en annen passende salme* | |

## Noen salmeforslag til bruk under freds- og menneskerettighetssøndagen

Fra Norsk salmebok 2013:

* 5 Gjør døren høy, gjør porten vid
* 101 Kristus er verdens lys
* 431 La oss vandre i lyset / Lat oss vandre i lyset
* 639 Gulá muv råhkålvisájt / Hör mina böner, Herre
* 640 Vi tenner lys i Globen vår
* 739 Nå øyner vi lyset av dagen
* 724 Stjernene lyser fremdeles i mørket
* 752 Gi oss lys, gi oss fred, gi oss håp (India)
* Bønnesvar: 921 Send ditt lys og din sannhet *eller* 917 Hos deg er livets kilde

Fra Syng Håp

* 13 Miskunn deg, Herre / Khudaya, rahem kar (Pakistan)

Fra Syng Håp 2

* 25 Gud som ei mor / Mothering God (USA og Skottland)
* 53 Lysenes Gud (Omskap oss Gud) / Love is your way (God, in your grace)